**Zápisnica**

**zo zasadnutia rady školy**

konaného dňa 24.2.2022

prítomní: 11 podľa prezenčnej listiny

neprítomní: 0

Prizvaný hosť: PaedDr. Krzysztof Siwiec

**Program:** 1. Otvorenie

 2. Príprava na realizáciu výberového konania na miesto riaditeľa školy

 3. Správa o výsledkoch hospodárenia školy za rok 2021

4. Vyhodnotenie výchovnej práce za prvý polrok šk. roka 2021/22

5. Situácia ohľadom výstavby cesty vedúcej cez areál školy (cesta k plánovanej výstavbe rodinných domov IBV Pole)

 6. Príprava na realizáciu výberového konania na miesto riaditeľa školy

 7. Rôzne

 8. Záver

1. ***Otvorenie***

Na začiatku zasadnutia privítala predsedníčka RŠ Mgr. Dana Nováková prítomných, predstavila nového člena RŠ Mgr. Juraja Moravčíka, ktorý bol ustanovený zriaďovateľom namiesto Mgr. Martiny Otrísalovej, ktorá sa vzdala funkcie.

Za zapisovateľa bola určená p. Ľubica Kadičová.

Predsedníčka RŠ oznámila, že rokovanie o realizácii výberového konania presunieme na začiatok zasadnutia, nakoľko sa neskôr pripojí riaditeľ školy PaedDr. Krzysztof Siwiec.

1. ***Príprava na realizáciu výberového konania na miesto riaditeľa školy***

Predsedníčka RŠ informovala členov o možnosti výberu, oboznámila všetkých členov o postupe pri samotnej voľbe.

P. Kalman informoval o skúsenosti s voľbou v RO zriadených župou, tam kandidáti absolvovali písomný test, bodovanie, otázky, diskusiu. Následne kandidát s najvyšším počtom hlasov postúpil do tajnej voľby.

P. Tokošová: bolo by dobré, aby kandidátovi sa dal aj písomný test skombinovaný s otázkami.

Členovia RŠ sa dohodli na nasledovnom postupe: predstavenie, test, prezentácia, rozhovor, bodovacia tabuľka (informačná pre každého člena), tajná voľba.

1. ***Správa o výsledkoch hospodárenia školy za rok 2021***

Správa o hospodárení školy bola členom zaslaná vopred na oboznámenie. K správe nemal nikto pripomienky.

1. ***Vyhodnotenie výchovnej práce za 1. polrok šk. roka***

Pán riaditeľ informoval o vzdelávacích výsledkoch, vymeškaných hodinách, úspechoch v súťažiach. Informoval prítomných o práci učiteľov a žiakov počas pandémie. Žiaci boli ochudobnení o množstvo školských akcií (karneval, deň otvorených dverí....) Základné informácie o počtoch žiakov a pod. dostali členovia v písomnej podobe.

1. ***Situácia ohľadom výstavby cesty cez areál školy***

O riešení informoval p. Kalman: Stavebník požiadal o vydanie územného rozhodnutia.

V projektovej dokumentácii je cesta stále uvedená. Stavebný úrad bude konať podľa momentálnej situácie (zatiaľ by mala byť len cyklotrasa a chodník).

Úrad životného prostredia vydal rozhodnutie, že zakazuje cestu cez školu, rozhodnutie zatiaľ nenadobudlo právoplatnosť.

Nebola zrealizovaná ani zmena územného plánu – nečinnosť Mesta Senica. Zmena by sa mala prejednávať predbežne v júni t.r.

Podľa vyjadrenia a súkromného názoru p. Vyletelovej je mesto zatiaľ na strane investora.

P. Kalman nakoniec oznámil, že ak budú nejaké nové informácie, bude iniciovať zvolanie rady školy.

1. ***Rôzne***

P. Kalman sa pýtal, či boli pedagógom a ostatným zamestnancom vyplatené odmeny podľa KZ vyššieho stupňa. Ďalej sa informoval o práci školského psychológa, čo je jeho náplňou práce, či majú žiaci nejaké psychické problémy v súvislosti s pandémiou. Zaujímal sa, či máme pedagógov, ktorým sú preplácané nadpočetné hodiny z dôvodu doučovania. P. riaditeľ informoval, že takéto hodiny nemáme.

P. Tokošová sa pýtala na šikanu na škole, nakoľko jej deti spomínali, že mali na túto tému prednášku. Ako zvládame situáciu, či sa vyskytli takéto situácie. Pán riaditeľ oznámil, že nemáme informáciu o riešení šikany, spomenutá prednáška bola preventívna.

1. ***Uznesenia***
2. RŠ sa uzniesla na spôsobe voľby riaditeľa školy:

Predstavenie sa, test z legislatívy, prezentácia, rozhovor, bodovacia tabuľka, tajná voľba

Hlasovanie: ZA: 11

 PROTI: 0

 ZDRŽALI SA: 0

1. RŠ sa uzniesla na spôsobe výberového konania prostredníctvom verejného zasadania

Hlasovanie: ZA: 8

 PROTI: 0

 ZDRŽALI SA: 3

1. RŠ sa dohodla na spojení výberového konania na riaditeľa školy s koncoročným zasadnutím RŠ, ktoré by sa konalo hneď po skončení výberového konania.

Hlasovanie: ZA: 11

 PROTI: 0

 ZDRŽALI SA: 0

1. ***Záver***

Predsedníčka sa na záver všetkým poďakovala za účasť.

Zapísala: Ľubica Kadičová

 ..................................................

 Mgr. Dana Nováková